Nasza sosterka wôża trzë i pòł kila, mia 53 centimétrë rostu i bëła baro spòkójnô. W pierszé swiãto zarô pò mszë më wszëtcë zajachelë do szpitala òbaczëc nasze nowò narodzoné dzecuszkò. Jak më wlezlë na zalã, më òbaczëlë na łóżkù nënkã, a kòl ni môłé zawiniątkò, z jaczégò wëstôwałë môłé rączczi. Jak më pòdeszlë blëżi, tej bëła widzëc môłô, czôrnô główka z mòdrima, wiôldżi ma òczkama i môłą czerwòną gąbką.